Тартоғай ауылдық округінде 
2026 жылдың 9 айында
 атқарылған жұмыстар есебі 
(Тартоғай ауылдық округінің әкімі 
А.Ахметовтың  баяндамасы)


Ауылдық округтің жалпы жер көлемі – 338 832 гектарды құрайды. Ауылдық округте соңғы статистикалық есеп бойынша халық саны–2196, оның ішінде отбасылар саны – 395, мектеп жасындағылар- 421, мектеп алды даярлықта - 25, мектепке дейінгі балалар саны - 92, студенттер - 110, зейнеткерлер - 227, мүгедектер - 59. Барлық экономикалық белсенді халық-1100, елді мекендегі жұмыспен қамтылғандар -1080, өз бетінше жұмыспен қамтылғандар  саны - 352 адам, жұмыссыздар саны – 20 адам, 16-29 жас аралығындағы жастар саны – 513 адам.
         Ауылдық округте  «№153 Ш.Есенов атындағы мектеп-лицейі» КММ, «Тартоғай ауылдық мәдениет үйі» КМҚК, «Құлагер бөбекжай-бақша» КМҚК, «Тартоғай» дәрігерлік амбулатория  және 1 фельдшерлік пункт, Тартоғай өрт сөндіру бекеті, Тартоғай пошта байланыс бөлімшесі, «Ветеринариялық пункт» сонымен бірге 1-наубайхана, 5-дүкен халыққа қызмет көрсетуде.
Ауылдық округ бойынша «Отбасының цифрлық картасы» ақпараттық жүйесіндегі дағдарысты, күнкөріс деңгейінен төмен «Е» және «Д» санаттарындағы отбасылардың жағдайын жақсарту және оларды жоғары санатқа ауыстыру мақсатында аудан көлемінде маңызды шаралар қолға алынуда.
Анықтама ретінде: Ауылдық округ бойынша қазіргі таңада  «Е» және «Д» санатындағы 119 отбаслылар анықталды. Оларды азайту жоспары бойынша тиісті жұмыстар жүргізілуде.
	
Тартоғай  ауылдық  округі  бойынша  2026 жылғы ІII-тоқсанға  салықтың орындалуы                (мың теңге есебімен)
	Р/с
	Салық түрлері
	Сомасы
	Жоспар
	Орындалғаны
	Пайызы

	1
	Жер, мүлік
	Теңге
	370.000
	281,463  тг
	76 %

	2
	Көлік
	Теңге
	3 млн. 500.000 тг
	5 млн 837,069 тг
	166,7 %

	3
	Табыс салығы
	Теңге
	5млн. 500.000 тг
	5 млн 077, 690 тг
	92,3 %

	
	Барлығы
	Теңге
	9 млн 370,000 тг
	11 млн 196,222  тг
	119,4 %



2026 жылы аудандық  бюджетттен  - 91 млн 698 мың теңгеге қаралды. 
Атап айтқанда,  аппарат шығынын қамтамасыз етуге 53 млн 637 мың теңге, елді мекеннің санитариясын қамтамасыз етуге 1 млн теңге,  жергілікті деңгейде мәдени-демалыс жұмыстарын қолдауға 36 млн 261 мың теңге, елді мекендегі көшелерді жарықтандыруға 800 мың теңге.
Мерзімді әскерге шақыруға 2026 жылдың 9 айында ауылдық округ бойынша  7 азамат  медициналық тексеруден өтіп, оның  төртеуі  әскери борышын өтеуге кетті.

Мәдени көпшілік шаралар
[bookmark: _GoBack]2026 жыл басынан бері Тартоғай ауылдық мәдениет үйінде тұрғындардың мәдени өмірін жандандыру, ұлттық құндылықтарды дәріптеу мақсатында бірқатар мәдени-көпшілік  және қоғамдық-саяси іс-шаралар өткізілді. Атап айтқанда, Жаңа Жыл мерекесі, 1-наурыз Алғыс айту күні,  8 наурыз –Халықаралық әйелдер күні мерекесі  15 наурыз күні республикалық референдум, Наурыз мейрамы, 1 мамыр –Қазақстан халқының бірлігі күні, 7 мамыр – Отан қорғаушылар күні, 9 мамыр Жеңіс күніне арналған мерекелік іс-шаралар, спорттық сайыстар ұйымдастырылды. Сонымен қатар елді мекендегі «Әбдімәулен ата» мешітінде ауыл тұрғындарының ұйымдастыруымен сәуір айында тасаттық өткізілді. 1 Қазан Халықаралық қарттар күніне орай «Қазыналы қарттарым» атты мерекелік іс шара өткізіліп, шара барасында ауылдық округтегі айтулы жасқа келген қарттар аудан әкімінің Алғыс хатымен марапатталды.
Өткізілген шаралардың басты мақсаты- ауыл тұрғындарының мәдени демалысын тиімді ұйымдастыру, жастарды отансүйгіштікке тәрбиелеу, ұлттық құндылықтарды насихаттау болып табылады.

Ауыл шаруашылық саласы бойынша
2026  жылдың 9 айы бойынша ауылдық округтегі мүйізді  ірі қара-3769 бас, уақ мал-7038 бас, жылқы 808 бас, түйе - 2 басқа  жетіп отыр.
2025 жылы  «Ауыл аманаты» бағдарламасы аясында  ауылдық округ бойынша  2 жоба өткізіліп жалпы көлемі  31 млн 600 мың теңгеге қаржыландырылды.
Анықтама ретінде «Шабал» ШҚ төрағасы Төлегенов Мейрамбек  (асыл тұқымды МІҚ көбейтуге) 9 млн 200 мың теңге, «Қыпшақбай ата» коператив төрайымы Әбдіқалықова Айсұлу (асыл тұқымды ірі қара мал ұстауға) 22 млн 400 мың теңге алды. 

Ауылдағы  ауыз су мәселесі бойынша
Ауылдағы ауыз су барлық тұрғын үйлердің ауласына кіргізілген. Ауылдық округте 28 шақырымдық ауыз су жүйесі тартылып, тәулік бойы тұрғындарды ауыз сумен қамтып отыр. Ауыз  су мәселесі толығымен шешілген.

Білім саласы бойынша.
Тартоғай ауылындағы №153 Ш.Есенов атындағы мектеп-лицейі                    2005 жылы пайдалануға берілген. Оқушы сыйымдылығы – 464 орындық.
25 оқу сынып бөлмелері, спорт зал, 120 орындық асхана, 120 орындық акт залы, кітапхана, зертханалар саны -2, шеберханалар саны – 2.  Педагог қызметкерлер саны- 60, кіші қызметкерлер  саны- 42.  Оқушы саны- 378, 
11 сынып комплексі бар. Мектеп орталықтандырылған ауыз сумен  қамтамасыз етілген. Мектепте 3 бу қазандығы қондырылған.
2026-2027 жылғы оқу жылында 11 сыныпты 37 оқушы аяқтайды. 
Барлық 37 оқушы «Ұлттық бірыңғай тестке» қатысуға дайындалуда.
	
Инфрақұрылым бойынша
Аудан мәслхатының шешіміне сәйкес, 2025 жыл бойына «Ауыл-Ел бесігі» бағдарламасы бойынша М.Ғабдуллин көшесі бойындағы  жарық шамдарын заманауи үлгідегі жарық бағаналарына ауыстыру жұмыстары үшін 13 млн 500 мың теңге бөлініп және Кірпіш зауыт елді мекеніндегі Б.Момышұлы көшесіне орташа жөндеу жұмыстары үшін 28 млн 755 мың теңге, Д.Ершохаев көшесіне  жәй жөндеу жұмысы үшін 4 млн 800 мың теңге қаржы бөлініп, аталған жұмыстар толығымен аяқталды.
Тартоғай ауылдық округінде көркейту - көгалдандыру, абаттандыру  бойынша атқарылған жұмыстар жөнінде .
Ауылдық округте көктемгі көркейту – көгалдандыруға байланысты 
680 түп саялы ағаштар отырғызылып, Ауылдың кіре беріс М.Ғабдуллин көшесі бойындағы  ағаштар ақталып, тазалық жұмыстары жүргізілді. Елді мекенді аяқ сумен қамтамасыз  етіп тұрған ұзындығы  1,5 шақырым  арық тазаланды. Көктемгі, күзгі тазалық айлығында сенбіліктер ұйымдастырып, ауылдық округтегі барлық мекемелер өз аулаларын көркейту жұмыстарын жүргізеді.    

Алдағы уақытта атқарылуға тиісті жұмыстар:
1. Мемлекеттік бағдарламаларды іске асыру.

2.«Таза Қазақстан» республикалық экологиялық акциясын елді мекен бойынша  тұрақты түрде ұйымдастыру және жүргізу
3. «Ауыл аманаты» жобасы аясында жеңілдетілген шағын несиелер алып, жаппай кәсіпкерлікті дамыту, жаңа жұмыс орындарын ашу, салық базасын кеңейту.
4. Халықтың тұрмыс сапасын арттыру бағытында ауылға табиғи газ тарту жұмыстарына ықпал жасау.
5. Ауылдың әлеуметтік- экономикалық әлеуетін арттыру.
6. Көгалдандыру, абаттандыру  бойынша елді-мекен аумағына көшеттер отырғызу жұмыстарын ұйымдастыру.
7. Елді мекен аумағына  жасыл белдеу үшін белгіленген  орындарға мәдени іс-шаралар ұйымдастыру үшін жастар саябағын және жаңадан жабық спорт кешенін салдыруға ықпал жасау. 
8. «Ауыл аманаты» жобасы аясында жеңілдетілген шағын несиелер алып кәсіпкерлікті дамыту.
9.   Тартоғай ауылына аяқ су келетін сағасы  Жөлек ауылының тұсындағы Сырдария өзенінен бастау алатын иесіз «Жаңа Нәнсай» каналының                         (ұз. 21 шақырым) тиісті құжаттарын рәсімдеп,   «Арна» КММ-нің теңгеріміне өткізіп, қаздыру жұмыстарын жүргізу.
10. Елді мекендегі жарықсыз көшелерге түнгі жарық шамдарын орнату жұмыстарын жүргізу.
Назарларыңызға рахмет!
